CELEX: 62021TN0462
Language: lv
Date: 2021-08-03 00:00:00
Title: Lieta T-462/21: Prasība, kas celta 2021. gada 3. augustā – Portigon/Komisija

13.9.2021   
            
            
               LV
            
            
               Eiropas Savienības Oficiālais Vēstnesis
            
            
               C 368/38
            
         
      Prasība, kas celta 2021. gada 3. augustā – Portigon/Komisija
      (Lieta T-462/21)
      (2021/C 368/54)
      Tiesvedības valoda – vācu
      
         Lietas dalībnieki
      
      
         Prasītāja: Portigon AG (Diseldorfa, Vācija) (pārstāvji: A. Bischke, H.-J. Niemeyer un F. Grossmann, advokāti)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt Komisijas 2021. gada 20. maija lēmumu C(2021) 3489 AT.40324 – EGB, ciktāl tas attiecas uz Portigon AG;
               
            
                  —
               
               
                  piespriest Eiropas Komisijai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai ir izvirzīti šādi seši pamati.
      
                  1.
               
               
                  Pirmais prasības pamats: tiesību tikt uzklausītam neievērošana un nepietiekams pamatojums
                  
                              —
                           
                           
                              Komisija neesot saprotami izklāstījusi un pamatojusi prasītājai pārmesto rīcību un līdz ar to esot pārkāpusi LESD 296. panta 2. punktu;
                           
                        
                              —
                           
                           
                              Komisija esot prasītājai adresējusi nevis papildinošus iebildumu paziņojuma punktus, bet tikai vēstuli par faktiem.
                           
                        
            
                  2.
               
               
                  Otrais prasības pamats: tiesību sistēmas vienotības principa neievērošana
                  Komisijas pieņemtais lēmums esot pretrunā tās 2011. gada lēmumam valsts atbalsta jomā.
               
            
                  3.
               
               
                  Trešais prasības pamats: kļūdaina Komisijas rīcības brīvības neizmantošana
                  
                              —
                           
                           
                              Komisija kļūdaini neesot ņēmusi vērā prasītājas iebildumus un tādējādi acīmredzami neesot izmantojusi tai lēmuma pieņemšanā paredzēto rīcības brīvību.
                           
                        
            
                  4.
               
               
                  Ceturtais prasības pamats: kļūdains pieņēmums par vienotu un turpinātu pārkāpumu
                  
                              —
                           
                           
                              Komisija esot nepareizi prezumējusi, ka izdarīts vienots un turpināts pārkāpums, kas esot turpinājies arī pēc laikposma, uz kuru attiecas noilgums.
                           
                        
            
                  5.
               
               
                  Piektais prasības pamats: kļūdaina LESD 101. pantā minētās sodāmās rīcības klasifikācija un LESD 296. panta 2. punktā paredzētās pamatojuma pietiekamības trūkums
                  
                              —
                           
                           
                              Komisija tās rīcību kopumā nepareizi kvalificējot kā konkurences ierobežojumu mērķa dēļ. Komisija neesot pierādījusi apgalvoti ievērojamo ietekmi uz tirgu.
                           
                        
                              —
                           
                           
                              Komisija kāda bijušā darbinieka rīcību nepareizi attiecinot uz prasītāju.
                           
                        
            
                  6.
               
               
                  Sestais prasības pamats: kļūdas Regulas (EK) Nr. 1/2003 7. panta 1. punktā paredzētā konstatējošā lēmuma pieņemšanā (1)
                  
                  
                              —
                           
                           
                              Lēmums esot pretrunā Regulas (EK) Nr. 1/2003 7. panta 1. punktam, jo Komisijai neesot pamatotas intereses pieņemt prasītājai adresētu lēmumu.
                           
                        
            
         (1)  Padomes Regula (EK) Nr. 1/2003 (2002. gada 16. decembris) par to konkurences noteikumu īstenošanu, kas noteikti Līguma 81. un 82. pantā (OV 2003, L 1, 1. lpp.).